Odù Ifá jẹ́ ọ̀rọ̀ tàbí ohùn ẹnu Ifá tí ó ní ìtumọ̀ sí ohun tí ó ń ṣẹlẹ̀ sí ìgbésí ayé ẹni tí a ń dífá fún níbàámu pẹ̀lù ìṣẹ̀lẹ̀ ohun tó ti ṣẹ̀ kọjá. Bí a bá ń sọ̀rọ́ nípa àwọn Yorùbá àti ẹ̀sìn ìbílẹ̀ wọn, kò ṣeé ṣe láti kó ọ̀rọ̀ Ifá kéré nínú ẹ̀sìn ìbílẹ̀ wón, pàá pàá jùlọ nínú gbogbo ẹ̀kọ́ tó rọ̀ mọ́ lítíréṣọ̀ alohùn Yorùbá. Odù Ifá pín sí ojú odù igba ó lé Mẹ́rìndínlọ́gọ́ta (256) nígbà tì àwọn ojú odù wọ̀nyí náà pín sí ọ̀nà mẹ́rìndínlógún tí wọ́n ń sọ̀rọ̀ nípa ìmọ̀ oríṣiríṣi bíi: ìmọ̀ ẹ̀rọ, ìmọ̀ ní bí ayé ṣe wà, ìmọ̀ ìṣègùn, ìmọ̀ ìjìnlẹ̀ àti bẹ́ẹ̀ bẹ́ẹ̀ lọ. Odù ifá àti àwọn ẹ̀sẹ̀ ifá tí wọ́n pín sí tún dá lórí ìmọ̀ ìjìnlẹ̀ nípa ayé, òdodo, tí ó kún fọ́fọ́ fún àlàyé níoa àyànmọ́ ẹ̀dá òun ọ̀nà ibùlà fún ọmọ adáríhurun. Bákan náà ló tún jẹ́ ìmọ̀ ọ̀nà ìwádìí tí Elédùà yọ̀nda fú Ọ̀rúnmìlà baba Àgbọnìrègún láti fi ṣọmọ aráyé lóore.